Orice pentru Roxana Dobre, aceatsa pare să fie premisa lui Salam! Cântărețul i-a făcut soției sale un super cadou, imediat după sărbătorile pascale, iar CANCAN.RO are toate detaliile, ca de fiecare dată. Manelistul a scos din buzunar aproape un sfert de milion de euro pentru aleasa inimii sale!
Iepurașul a venit mai târziu anul acesta pentru Roxana Dobre, însă așteptarea a meritat din plin, căci cadoul este unul de-a dreptul demențial! Este vorba despre Bentley Bentayga în valoare de peste 200.000 de euro, semn că banii nu înseamnă nimic când iubirea este mare! Știam deja că Florin Salam își răsfață mereu soția, acest aspect deja nu mai este nou. De data aceasta însă, manelistul s-a întrecut pe sine și a dus răsfățul la superlativ, depășind orice așteptare. Chiar dacă răutăcioșii, problemele cu legea și clienții nemulțumiți au dat năvală peste el în ultimul timp, Salam le închide gura și arată lumii întregi cât de bine îi merge! Știți vorba aceea: ”Câinii latră, ursul merge!”. Cum Salam este mereu ursul, manelistul a băgat adânc mâna-n buzunar pentru Roxana și i-a cumpărat o mașină la care aceasta visa de ceva timp.
Să discutăm despre mașină, însă! Bentley-ul Bentayga, cu kit Mansory, este unic în România și a fost înmatriculat inițial în 2021, iar prețul acestuia sare de 200.000 de euro! În două culori, negru sapphire și orange flame, bolidul are 600 de cai putere, iar interiorul său a fost făcut individual. Mașina este echipată cu absolut tot ce există pe piață în momentul actual, totul pentru ca Roxana Dobre să se simtă ca o adevărată regină la volan.
Deși Bentley-ul Bentayga este un cadou de la Florin Salam pentru Roxana, aceasta din urmă a venit singură să ridice mașina dintr-un showroom de mașini de lux din Capitală. Pesemne, soția manelistului ardea de nerăbdare să intre-n posesia noii sale mașini, așa că n-a mai așteptat nicio clipă-n plus și a venit s-o ia personal.
Așa cum v-am spus, mașina a fost ridicată din showroom. Primul proprietar al bolidului a fost Tudor Sălăgean, stăpânul câinelui Boss, denumit cel mai frumos mastiff tibetan din lume. Tudor a adus personal mașina din Elveția în urmă cu doi ani, însă acum a decis că este cazul să facă o schimbare și s-o pună la vânzare pentru ca alt proprietar să se bucure de toate opțiunile unei asemenea mașini. Cum Roxana visa deja de mult timp la un Bentley-ul Bentayga, iar Tudor este un apropiat al lui Florin Salam, astrele s-au așezat perfect! Totul a decurs în favoarea soției artistului, iar visul său s-a concretizat la momentul perfect!
Nu vă gândiți însă că Tudor a rămas fără mașină! Cum era normal, mai ales că se învârte pe lângă oameni precum Salam și alți bogătași, stăpânul lui Boss și-a achiziționat altă ”bijuterie” pe patru roți! Este vorba despre un Lamborghini Urus, cu un kit 1016 industries, comandat tocmai din Florida, unic în România. Dacă 200.000 de euro pentru mașina lui Salam ar părea o avere, țineți-vă bine, căci noul Urus al lui Tudor depășește cu mult această sumă! Afaceristul a scos din portofel peste 400.000 de euro pentru bolidul de de 800 de cai putere.